**Tájékoztatás a Fejér Vármegyei Kormányhivatal belső visszaélés-bejelentési rendszeréről**

A panaszokról, a közérdekű bejelentésekről, valamint a visszaélések bejelentésével összefüggő szabályokról szóló 2023. évi XXV. törvény (a továbbiakban: Panasztv.) – az uniós jog megsértését bejelentő személyek védelméről szóló, 2019. október 23-i (EU) 2019/1937 európai parlamenti és tanácsi irányelv rendelkezéseinek megfelelően – 2023. július 24. napjától új jogintézményként bevezeti a munkáltatói visszaélés-bejelentési rendszert. A jogszabályi előírások alapján a kormányhivatalok is kötelesek belső visszaélés-bejelentési rendszer létrehozására, amelynek működtetője a kormányhivatal integritás tanácsadója.

A bejelentést szóban (személyesen vagy telefonon), illetve írásban teheti meg az arra jogosult személy. A bejelentő személyazonosságát – ha az annak megállapításához szükséges adatokat a bejelentő megadja – az integritás tanácsadó a vizsgálat valamennyi szakaszában bizalmasan kezeli.

**Szóbeli bejelentés**

A Vármegyei Kormányhivatalban a személyes bejelentéshez a következő telefonszámon kérhető időpont:+36 22 526 973

A személyesen megjelenő bejelentőt az integritás tanácsadó az irodahelyiségében előre egyeztetett időpontban fogadja, ahol ismerteti a rosszhiszemű bejelentés következményeit, valamint a bejelentés kivizsgálásával kapcsolatos eljárási szabályokat. A bejelentés során elhangzottakról teljes és pontos jegyzőkönyv készül.

**Írásbeli bejelentés**

A bejelentő a visszaélés írásbeli bejelentését postai úton vagy elektronikusan, a Fejér Vármegyei Kormányhivatal bejelentési email címén a visszaelesbejelentes@fejer.gov.hu e-mail címen.

Postai úton a 8000 Székesfehérvár, Szent István tér 9. címre küldve, a Fejér Vármegyei Kormányhivatal integritás tanácsadója részére.